## NODARBINĀTĪBAS VALSTS AĢENTŪRA

## Publisko iepirkumu likuma 8.2 panta kārtībā

“Darba aizsardzības un ugunsdrošības sistēmas nodrošināšana un uzturēšana, darba vides iekšējā uzraudzība visās Nodarbinātības valsts aģentūras struktūrvienībās visā Latvijas teritorijā”

(Iepirkuma identifikācijas numurs – NVA 2017/1)

IEPIRKUMA KOMISIJAS SĒDES PROTOKOLS Nr.5

Rīgā 2017.gada 23.maijā

**Darba kārtība:**

Iepirkumā “Darba aizsardzības un ugunsdrošības sistēmas nodrošināšana un uzturēšana, darba vides iekšējā uzraudzība visās Nodarbinātības valsts aģentūras struktūrvienībās visā Latvijas teritorijā” identifikācijas Nr.NVA 2017/1 saņemtās skaidrojošās informācijas vērtēšana un lēmuma pieņemšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2016.gada 29.decembra rīkojumu Nr.390 *“Par iepirkuma komisijas izveidi iepirkuma „Darba aizsardzības un ugunsdrošības sistēmas nodrošināšana un uzturēšana, darba vides iekšējā uzraudzība visās Nodarbinātības valsts aģentūras struktūrvienībās visā Latvijas teritorijā” veikšanai”.*

Komisijas priekšsēdētāja: I.Zuntmane

Komisijas locekļi: M.Rūtentāle

J.Nikiforova

Sēdē nepiedalās: G.Kovaļevska

Komisijas sēdi vada: I.Zuntmane

Protokolē: J.Nikiforova

**Sēdes norise:**

1. I.Zuntmane informē Komisiju, ka 2017.gada 30.martā ir saņemta atbilde no pretendenta SIA „DARBA DROŠĪBAS CENTRS”, kurā tā paskaidro, ka: 1) vēstules pielikumā pievienotas A.Neimaņa, K.Upenieka, S.Bambes un I.Dudareva Curriculum Vitae ar norādītiem precizētiem pakalpojumu sniegšanas periodiem, kas raksturo darba pieredzes ilgumu; 2) A.Neimanim ir pieredze ugunsdrošības sistēmas uzraudzības un kontroles pakalpojumu sniegšanā, par kuru ir norāde Curriculum Vitae, kas pievienota vēstules pielikumā. A.Neimanis šī iepirkuma ietvaros piesakās arī uz ugunsdrošības pakalpojumu sniegšanu.
2. Komisija izvērtējot saņemto skaidrojumu, secina, ka skaidrojums ir akceptējams un pretendenta piedāvātie speciālisti atbilst iepirkuma instrukcijas 24. un 25.punkta nosacījumiem.
3. Komisija atbilstoši iepirkuma instrukcijas 41.punktam pārbauda pretendenta – SIA „DARBA DROŠĪBAS CENTRS” atbilstību Publisko iepirkuma likuma 8.2panta piektajā daļā noteiktajām prasībām:
   1. Saskaņā ar 2017.gada 23.maija e-izziņā par nodokļu nomaksas statusu, Sērija *NO* Nr.31081412-6569159, norādīto pretendentam SIA „DARBA DROŠĪBAS CENTRS”, nav nodokļu (nodevu) parāds, kas kopsummā pārsniedz EUR 150,00.
   2. Saskaņā ar 2017.gada 23.maija e-izziņā par likvidācijas, maksātnespējas un saimnieciskās darbības apturēšanas procesiem sērija *URA* Nr.31081412-6569158 norādīto pretendentam SIA „DARBA DROŠĪBAS CENTRS” nav pasludināts maksātnespējas process, apturēta vai pārtraukta tā saimnieciskā darbība, uzsākta tiesvedība par tā bankrotu vai tas tiek likvidēts.
4. Komisija, saskaņā ar iepirkuma instrukcijas 37.punktu, **nolemj** līguma slēgšanas tiesības **piešķirt** SIA „DARBA DROŠĪBAS CENTRS”, jo pretendents finanšu piedāvājumā ir piedāvājis viszemāko vērtējamo cenu EUR 6623.00 bez PVN, kā arī pretendenta piedāvājums atbilst instrukcijas prasībām.
5. Komisija **nolemj nepiešķirt** līguma slēgšanas tiesības pretendentiem SIA „Droša darba garants”, SIA „Insalvo”, SIA „Media Control” un SIA „LD Risinājumi”, jo iesniegtie piedāvājumi nav ar viszemāko vērtējamo cenu šajā iepirkumā.
6. Komisija **uzdod** I.Zuntmanei trīs darba dienu laikā informēt visus pretendentus par iepirkuma rezultātu un ievietot informāciju NVA mājaslapā.

Protokola pielikumā:

1. E-izziņa par nodokļu nomaksas stāvokli uz 2017.gada 23.maiju uz vienas lapas;
2. E-izziņa par likvidācijas, maksātnespējas un saimnieciskās darbības apturēšanas procesiem uz 2017.gada 23.maiju uz vienas lapas.

I.Zuntmane \_\_\_\_\_\_\_\_\_\_\_\_\_\_\_\_\_\_\_\_\_\_

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_\_\_

J.Nikiforova \_\_\_\_\_\_\_\_\_\_\_\_\_\_\_\_\_\_\_\_\_\_

*Protokolētājs: J.Nikiforova \_\_\_\_\_\_\_\_\_\_\_\_\_\_\_\_\_\_\_\_\_\_\_\_*